**זכויותיהם של לסביות, הומואים, טרנסג'נדרים וביסקסואלים (להט"ב) בשוודיה** מוגדרות מהמתקדמות ביותר בעולם. פעילות הומוסקסואלית של גברים ונשים הפכה לחוקית בשטחי המדינה מאז 1944 וגיל ההסכמה הושווה בין זוגות הומוסקסואלים והטרוסקסואלים ב-1972. שוודיה הפכה למדינה הראשונה בעולם שאפשרה לטרנסג'נדרים לשנות את מגדרם החוקי לאחר העברת ניתוח להתאמה מגדרית ב-1972 בעוד חקיקה המאפשרת שינויים מגדריים בחוק ללא חיוב טיפול הורמונלי חליפי או ניתוח להתאמה מגדרית התקבלה ב-2013.

לאחר שאפשרה לזוגות חד מיניים להירשם להטבות שותפות ב-1995, הפכה שוודיה למדינה השביעית בעולם שמכשירה נישואים חד מיניים בשנת 2009 לאחר הולנד, בלגיה, ספרד, קנדה, דרום אפריקה ונורווגיה. אפליה על רקע נטייה מינית מוגדרת כפלילית מאז 1987 ועבור זהות מגדרית וביטוי מגדרי מאז 2009. זוגות חד מיניים רשאים לאמץ במשותף מאז 2003, ולזוגות לסביות ישנה גישה להפריה חוץ גופית ולהזרעה מלאכותית מאז 2005.

שוודיה מוגדרת כאחת המדינות בעלות הקבלה הרחבה ביותר באירופה ובעולם עבור קהילות להט"ב, בעוד סקר משנת 2019 מטעם "Eurobarometer" הציג אחוז של 98% מהשוודים אשר הצהירו כי הומוסקסואלים וביסקסואלים אמורים להיות מוגדרים לצד אותן זכויות כמו הטרוסקסואלים, כנתון שצוין כגבוה ביותר באיחוד האירופי, ו-92% תמכו בהכשרת נישואים חד מיניים.

מעמד בחוק
---------

פעילות הומוסקסואלית הפכה לחוקית בשטחי שוודיה מאז 1944, אם כי גיל ההסכמה הוגדר כלא שוויוני לזוגות הטרוסקסואלים (15) ונקבע ל-18 שנים.

בשנת 1972, גיל ההסכמה הושווה לזוגות הטרוסקסואלים והומוסקסואלים כאחד - 15 שנים. באוקטובר 1979, שוודיה הצטרפה למדינות נוספות באותה עת אשר הסירו את סיווגה של הומוסקסואליות כמחלה, בעוד טרנסג'נדריות הוסרה מהגדרתה כמחלה בשנת 2017.

הכרה במערכות יחסים חד מיניות
----------------------------

משתתפים שוודים במהלך אירועי הגאווה האירופאיים "Europride" בבירת פולין, ורשה, בשנת 2010
לזוגות חד מיניים בשוודיה הייתה הזכות לרשום את שותפויותיהם הרשומות משנת 1995 ואילך. שותפויות אלה החזיקו באותן זכויות הנישואין למעט כפי שנקבע בסעיפים 3–4 לחוק.

מאז מאי 2009, לא ניתן עוד להיכנס לשותפויות רשומות חדשות עקב הכשרתם של נישואים חד מיניים במדינה. מעמדן של שותפויות קיימות נותר ללא שינוי, אלא שנוספה הגישה להמירן לנישואין אם בני הזוג ירצו בכך. החל מ-1 במאי 2009, נישואים חד מיניים הפכו לחוקיים בשוודיה לאחר דו"ח ממשלתי שפורסם במרץ 2007, שנכתב על ידי קנצלר המשפטים לשעבר הנס רגנר, אשר הציע להרחבת הנישואין עבור זוגות חד מיניים גם כן. ב-1 באפריל 2009, הריקסדאג הצביע על החלת החוק, המאשר נישואים חד מיניים. כלל מפלגות הפרלמנט תמכו בהצעה, למעט המפלגת השמרנית של הנוצרים-דמוקרטים.

ב-22 באוקטובר 2009 הצביעה האספה של כנסיית שוודיה בעד מתן ברכתה לזוגות חד מיניים, כולל השימוש במונח לנישואים: "äktenskap". הכללים החדשים הוכנסו ב-1 בנובמבר 2009.

באוקטובר 2021, אושר משפטית שלבני משפחת המלוכה בשוודיה הנכנסים לנישואים חד מיניים חלות אותן חובות, זכויות ו/או הרשאות.

הורות ואימוץ
------------

מאז 1 בפברואר 2003, לשותפים רשומים הותרו זכויות אימוץ זהות לזוגות נשואים. בנוגע לאימוץ בינלאומי, מציין משרד המשפטים השוודי באומרו כי, "באשר לאימוץ מחו"ל, חשוב שנהיה רגישים ומודעים לכך שאותן מדינות איתן שוודיה משתפת פעולה מחזיקות לעיתים קרובות בדעה שונה לגבי הומוסקסואלים והורות הומוסקסואלית. שיתוף פעולה בנושא בין מדינות האימוצים חייבים להתבסס על אמון. המשמעות היא שיש לעמוד במגבלות ובתנאים שקובעות מדינות המוצא".

בשנת 2005, התקבל חוק אשר החל להתיר לזוגות לסביות גישה להזרעה מלאכותית בסיוע בבתי חולים ציבוריים.

שירות צבאי
----------

לסביות, הומואים, טרנסג'נדרים וביסקסואלים מוצהרים רשאים לשרת בגלוי בכוחות המזוינים של שוודיה. המדינה הייתה בין האומות הראשונות בעולם אשר החלו לאפשר לחברי הקהילה לשרת בכוחותיהן (מאז 1976). גברים הומוסקסואלים הורשו לשרת בכוחות הצבא עוד לפני ששוודיה ביצעה את ביטולה של הומוסקסואליות כמחלה ב-1979.

הכוחות המזוינים של שוודיה הצהירו לאורך השנים כי הם "פועלים באופן פעיל למען סביבה שבה אנשים אינם מרגישים צורך להסתיר את נטייתם המינית או זהותם המגדרית". ב-2015 פתחו בקמפיין גאווה בהשתתפות חיילת במדים עם תג דגל הגאווה על זרועה. האותיות המודגשות של הטקסט הציגו את המשפט "כמה דברים שלא צריך להסוות", ואחריו הטקסט "שוויון הוא מרכיב חשוב בדמוקרטיה. בצבא, אנחנו מתייחסים זה לזה בכבוד ורואים בשונות בינינו כוח. אנחנו הוא ארגון מכיל שבו כל מי שמשרת ותורם צריך להרגיש רצוי ומכובד".

זהות מגדרית
-----------

היכולת לשנות באופן חוקי את סמן המגדר במסמכי זיהוי רשמיים בשוודיה אפשרית מאז 1972. עם זאת, היה צורך לעמוד בקריטריונים מסוימים לשם כך בהם: להיות אזרח שוודי ובן 18, לא נשוי (לאחר שהתגרש במידת הצורך), חי במשך שנתיים כמין ההפוך אליו משתייך כזהותו המועדפת, להיות מעוקר והעברת ניתוח להתאמה מגדרית. החוק הוערך מחדש ב-2007, והציע להסיר את הדרישות להיות אזרח שוודי, לא נשוי ומעוקר עבור שינוי מגדר בחוק, והוצג לשר לענייני בריאות ורווחה. נציב האפליה השוודי (DO) והפדרציה השוודית לזכויות לסביות, הומואים, טרנסג'נדרים וביסקסואלים ביררו לגבי עתידו של החוק החדש המוצע. בינואר 2013, בית המשפט המנהלי לערעורים בסטוקהולם קבע כי הדרישות עבור העברת עיקור וניתוח להתאמה מגדרית על מנת שינוי מגדר אינן חוקתיות, ובכך בוטלו הדרישות דה פקטו. ביולי אותה שנה, הדרישות בוטלו דה יורה כאשר הריקסדאג העביר תיקון לחוק להסרת הדרישות.

מצעד הגאווה בבירה סטוקהולם בשנת 2013
בפברואר 2015, ממשלת לוון הציגה שתי הצעות חוק בנוגע לטרנסג'נדרים, הראשונה כללה אפשרות לשינוי מגדר בחוק ללא כל צורה של הערכה פסיכיאטרית או פסיכולוגית וכן צורך באבחון או כל סוג של התערבות רפואית. השנייה, התירה ניתוח להתאמה מגדרית רק אם המבקש מגיש חוות דעת חיובית מפסיכיאטר. החל משנת 2019, הצעות החוק נותרו תלויות ועומדות והיו נושאים למספר התייעצויות ציבוריות. נכון לאוגוסט 2020, הצעות החוק עדיין נמצאות בטיוטה מוקדמת.

עיקור היה בתוקף מאז 1972, וישנן הערכות כי חיוב העברתו עבור שינוי מגדר שומש ב-500 עד 800 טרנסג'נדרים שוודים. במרץ 2017, ממשלת לוון הודיעה כי תפצה כ-800 טרנסג'נדרים שחויבו לעבור ניתוח להתאמה מגדרית ולהיות מעוקרים עבור שינוי מגדרם בעבר. בסוף מרץ 2018 אישר הפרלמנט השוודי את המהלך. סכום הפיצוי נאמד בכ-225,000 קרונה שוודית (21,000 אורו/27,000 דולר אמריקאי) לאדם.

בינואר 2018, רוב המפלגות בריקסדג הביעו עניין לחקירת האפשרות להכללת הכרה במגדר שלישי בחוק במסמכים רשמיים.

הגנה מפני אפליה
---------------

אפליה של גברים הומוסקסואלים, לסביות וביסקסואלים הוצאה מחוץ לחוק על פי חוק העונשין מאז 1987. בשנת 2008 נוספו הטרגוריות של זהות מגדרית או ביטוי מגדרי לקוד אפליה מאוחד חדש שנכנס לתוקף ב-1 בינואר 2009.

מאז 2002, חוקת שוודיה אוסרת אפליה על רקע "נטייה מינית". סעיף 12 קובע באומרו,

> "שום סעיף בחוק או הוראה אחרת לא יכולה לרמוז על יחס שלילי לאדם משום שהוא שייך לקבוצת מיעוט בשל מוצא אתני, צבע או נסיבות דומות אחרות או בשל נטייתו המינית".
> 
> 

עד 2009, נציב תלונות הציבור השוודי נגד אפליה על רקע של נטייה מינית, המכונה בדרך כלל "HomO", היה המשרד השוודי של נציב תלונות הציבור נגד אפליה על רקע נטייה מינית. עם זאת, חדל להתקיים ב-1 בינואר 2009, ואוחד עם שאר נציבי תלונות הציבור נגד אפליה לגוף חדש המכונה נציב תלונות הציבור על אפליה. ה-"HomO" חקר תלונות של יחידים והגיש תביעות ייצוגיות בשמם, בהם, תביעה מוצלחת נגד בעל מסעדה בסטוקהולם שהטריד זוג לסביות. משרדו של "HomO" היה המפתח בנקיטת מספר יוזמות בזכויות להט"ב בשוודיה והגשת הצעות פרלמנטריות, בהם הכשרתם של נישואים חד מיניים.

ב-16 במאי 2018, הפרלמנט השוודי הוסיף זהות טרנסג'נדרית וביטויה לחקיקת פשעי השנאה במדינה, החל מ-1 ביולי 2018 (נטייה מינית נכללה מאז 2010). הפרלמנט הצביע בעד הוספת העילות לחוק דברי השטנה של המדינה, החל מ-1 בינואר 2019. חוק דברי השטנה זכה לביקורת שלילות על כך שהוא "מיושם באופן סלקטיבי", שכן הרשויות השוודיות סירבו להעמיד לדין אימאם אסלאמי בהאלמסטד אשר ב-2015 כינה הומוסקסואליות כ-"וירוס". המהלך זכה לגינוי על ידי הפדרציה השוודית לזכויות לסביות, הומואים, טרנסג'נדרים וביסקסואלים. מוחמד עומר, בלוגר מוסלמי, טען כי הומופוביה בקהילה המוסלמית השוודית מוגדרת כ-"מיינסטרים במידה רחבה". עומר טוען באומרו כי "במהלך שנותיי כמוסלמי, ביקרתי במספר מסגדים שוודיים מצפון לדרום. בסך הכול, הומופוביה הייתה נורמלית. שמעתי דברים גרועים יותר מהומוסקסואליות היא וירוס. באף מסגד, אני חוזר באף אחד, לא נתקלת בהצהרות סובלניות כלפי הומוסקסואליות".

על פי מחקר שנערך בשנת 2021, לקבוצות של מהגרי להט"ב המוגדרים כפליטים מבקשי מקלט ממדינות בהן הומוסקסואליות מופללת, ישנה בריאות מינית גרועה יותר, נמנעו יותר מביקורים במרכזי בריאות והיו חשופות יותר לאלימות מינית.

תרומת דם
--------

בסתיו 2008 הציעה מועצת הבריאות והרווחה הלאומית כי גברים המקיימים יחסי מין עם גברים (MSM) יהיו זכאים לתרום דם, אם כי לאחר תקופת דחייה של שישה חודשים מקיומם יחסים. הצעה קודמת ב-2006 לאפשר ל-"MSM" לתרום דם נדחתה. מ-1 במרץ 2010, "MSM" היו אמורים להיות רשאים לתרום דם, לאחר שנה אחת של הימנעות מקיום יחסים, אך בנקי הדם דחו את החוק, וגרמו לעיכובו עד ל-1 באוקטובר 2011 לכל המאוחר. דחיית החוק אפשרה עבור בנקי הדם זמן להסתגלות לתקנות החדשות. בנובמבר 2011, כל בנקי הדם בשוודיה קיבלו הוראה להתחיל לקבל תרומות על ידי הומוסקסואלים וביסקסואלים, בתנאי שלא קיימו יחסים במשך כשנה.

החל מ-1 במאי 2021, תקופת הדחייה צומצמה ל-6 חודשים.

תנאי מחיה
---------

 ערך מורחב – **West Pride**  
מפגינים שוודים משתתפים במהלך מצעד הגאווה בלונדון, הממלכה המאוחדת, 2017
הפדרציה השוודית לזכויות לסביות, הומואים, ביסקסואלים וטרנסג'נדרים (RFSL), מוגדר כאחד מארגוני הלהט"ב הוותיקים בעולם, אשר נוצר באוקטובר 1950 כסניף שוודי של הפדרציה הדנית של 1948. באפריל 1952, הארגון אימץ את שמו הנוכחי והכריז על היותו כארגון עצמאי. בשנת 2009 הוגדר כבעל 28 סניפים ברחבי שוודיה, מפיטאה בצפון ועד מאלמה בדרום, עם מעל 6,000 חברים. "RFSL" פועל למען זכויות תושבי להט"ב באמצעות הסברה, הפצת מידע וארגון פעילויות תמיכה חברתיות. באופן בינלאומי, הארגון עובד עם האיגוד הבינלאומי "ILGA" וארגוני המדינות שכנות. "RFSL" מפעיל מרכזי ייעוץ לנשים וגברים בסטוקהולם, גטבורג ומאלמה המוגדרים כמכרזים לאנשים המעוניינים לדבר על יציאה מהארון, טיפול ב-HIV/איידס, נושאים בריאותיים ומערכות יחסים, וכן למי שזקוקים לסיוע בקשר עם הרשויות ומוסדות הבריאות או הזקוקים לסיוע משפטי עם קבלת מקלט וצוואות.

בעקבות סדרת מהומות סטונוול אשר כללו עימותים אלימים בין חברי קהילת הלהט"ב בניו יורק לבין משטרת העיר כתוצאה מהתעמרותה ב-1969, ארגוני זכויות הלהט"ב בשוודיה הורחבו בהם הוקמה האגודה להומוסקסואלים באופסלה אשר נוסדה ב-1971, ו-"Gay Power Club" בארברו. האחרון ארגן את ההפגנה הפומבית הראשונה בשוודיה לזכויות הומוסקסואלים ב-15 במאי 1971, עם כ-15 משתתפים בלבד. הפגנות נוספות באופסלה נערכו מספר שבועות לאחר מכן ובסטוקהולם ב-27 ביוני. הייתה מחלוקת בתוך "RFSL" בשנות ה-70, כאשר פעילים צעירים יותר דגלו בתנועה עם כיוון שונה של הפגנות פומביות, ורבים חשו שהארגון לא הצליח לטפל בזכויותיהם של לסביות וביסקסואלים. בשנת 1975 התפצלו כמה מחברי הקבוצה כדי להקים אגודה משלהם אשר כונתה כחזית הלסבית.

ציון אירועי הגאווה האירופאים "Europride" בשוודיה, 2018
קבוצות למען זכויות להט"ב שוודיות ראו את הניצחונות הפוליטיים הראשונים שלהן בתקופה זו כאשר בשנת 1973 הצהיר הריקסדאג כי "דו-קיום הומוסקסואלי הוא מנקודת מבט חברתית דו-קיום מקובל לחלוטין", ובשנת 1978 מינתה המדינה חקירה לגבי תנאי החיים של הומואים ולסביות בשוודיה. החקירה הציעה איסור על אפליה כבלתי חוקית, מעמד פליט לחברי קהילה נרדפים, הגנות חוקתיות על הומואים ולסביות וחקיקת חוק עבור הכרה בחיים משותפים בין זוגות חד מיניים.

כיום, שוודיה מכונה לעיתים קרובות כאחת המדינות בעלות הקבלה הרחבה ביותר עבור קהילת הלהט"ב בעולם, עם ארגונים ומקומות שונים הפונים אל חברי הקהילה בהם מגוון מועדונים, ברים ובתי קפה, חוקים ומדיניות תומכת וקבלה ציבורית וחברתית גבוהה. במרץ 2019, שוודיה זכתה בתואר יעד הטיולים הידידותי עבור קהילת הלהט"ב הטוב בעולם, יחד עם קנדה ופורטוגל. המדינה מארחת פסטיבלי גאווה מדי שנה, מצעד הגאווה בבירה סטוקהולם הוא הפסטיבל הגדול והוותיק ביותר מסוג זה, והוא מאורגן מדי שנה מאז 1998. באירוע משתתפים בדרך כלל כחצי מיליון צופים, כולל כ-40,000 משתתפים בצעדה עצמה. בשנים שלאחר מכן, פסטיבלי גאווה החלו גם בגטבורג, מאלמה ואופסלה, ואירועים מקומיים מתארחים גם בקהילות קטנות יותר, בהן לונד, ארברו, האלמסטד, פאלון ואחרות. מצעד הגאווה בלפלנד, מתקיים מדי שנה ברחבי חבל הארץ של לפלנד הנערך מדי שנה בין המדינות הסקנדינביות של נורווגיה, שוודיה ופינלנד מאז שנערך לראשונה בשנת 2014 בעיר השוודית של קירונה.

טבלת סיכום
----------

|  |  |
| --- | --- |
| פעילות הומוסקסואלית חוקית |  (מאז 1944) |
| גיל הסכמה שווה לזוגות הטרוסקסואלים (15) |  (מאז 1972) |
| חוקים נגד אפליה בתעסוקה |  (מאז 1987) |
| חוקים נגד אפליה במתן סחורות ושירותים |  (מאז 1987) |
| חוקים נגד אפליה בכל התחומים האחרים (כולל אפליה עקיפה, דברי שטנה) |  (מאז 1987 עבור נטייה מינית, מאז 2019 עבור זהות מגדרית) |
| חוקים נגד אפליה הכוללים זהות מגדרית |  (מאז 2009) |
| חוקים נגד פשעי שנאה הכוללים נטייה מינית וזהות מגדרית |  (מאז 2010 עבור נטייה מינית, מאז 2018 עבור זהות מגדרית) |
| נישואים חד מיניים |  (מאז 2009) |
| הכרה בזוגיות חד מינית (איחוד אזרחי, נישואי חוזה, ידועים בציבור) |  (מאז 1995) |
| אימוץ משותף של זוגות חד מיניים |  (מאז 2003) |
| אימוץ ילד חורג על ידי זוגות חד מיניים |  (מאז 2003) |
| לסביות, הומואים, טרנסג'נדרים וביסקסואלים מוצהרים רשאים לשרת בצבא |  (מאז 1976) |
| זכות לשינוי מגדר בחוק |  (מאז 1972, אין חיוב להעברת ניתוח או עיקור מאז 2013) |
| הכרה במגדר שלישי |  (מוצע) |
| גישה להפריה חוץ-גופית לזוגות לסביות |  (מאז 2005) |
| טיפולי המרה אסורים בחוק |  |
| פונדקאות מסחרית לזוגות גברים הומוסקסואלים | (לא חוקי עבור זוגות הטרוסקסואלים גם כן) |
| גברים המקיימים יחסי מין עם גברים רשאים לתרום דם | / (לאחר 6 חודשי דחייה מאז 2021) |

קישורים חיצוניים
----------------

ויקישיתוף מדיה וקבצים בנושא **זכויות להט"ב בשוודיה** בוויקישיתוף

הערות שוליים
------------

1. ↑  "Sweden allows same-sex marriage" (באנגלית בריטית). 2009-04-02. נבדק ב-2022-01-23.
2. ↑  Jag känner mig lite homosexuell idag | quistbergh.se, www.quistbergh.se
3. ↑  Sweden to stop calling transgender people ‘mentally ill’, The Local Sweden, ‏2017-01-28 (באנגלית אמריקאית)
4. ↑  Riksdagsförvaltningen, Lag (1994:1117) om registrerat partnerskap Svensk författningssamling 1994:1994:1117 t.o.m. SFS 2006:213 - Riksdagen, www.riksdagen.se (בשוודית)
5. ↑  Inquiry gives green light to gay marriage - The Local, web.archive.org, ‏2012-02-01
6. ↑  "Gays Win Marriage Rights". *Sveriges Radio* (באנגלית). 2009-04-01. נבדק ב-2022-01-23.
7. ↑  Äktenskap, Kristdemokraterna (ב־)
8. ↑  Kyrkomötet öppnade för enkönade äktenskap - DN.se, web.archive.org, ‏2009-10-23
9. ↑  Sweden’s royals follow Dutch and confirm same sex marriage is no bar to the throne, Royal Central, ‏2021-10-20 (באנגלית בריטית)
10. ↑  TT (2005-06-03). "Ja till lesbisk insemination". *Svenska Dagbladet* (בשוודית). ISSN 1101-2412. נבדק ב-2022-01-23.
11. 1 2  Fia Sundevall, Alma Persson, LGBT in the Military: Policy Development in Sweden 1944–2014, **Sexuality Research & Social Policy** 13, 2016, עמ' 119–129 doi: 10.1007/s13178-015-0217-6
12. ↑  Our Core values - Swedish Armed Forces, web.archive.org, ‏2016-05-16
13. ↑  Swedish Army: "Some things you should not have to camouflage", web.archive.org, ‏2016-06-03
14. ↑  Riksförbundet för sexuell upplysning : Lagen om könsbyte ska utredas [Sexualpolitik, abort, hiv, aids, sexualundervisning, sexualitet, könssjukdom, preventivmedel], web.archive.org, ‏2007-10-12
15. ↑  Delling, Hannes (2009-06-13). "Li tvingas skilja sig för att få byta kön". *Svenska Dagbladet* (בשוודית). ISSN 1101-2412. נבדק ב-2022-01-23.
16. 1 2  Matthew Jenkin, Sweden ends forced sterilization of trans, Gay Star News, ‏2013-01-11 (באנגלית בריטית)
17. ↑  Swedish law proposals on legal gender recognition and gender reassignment treatment | ILGA-Europe, www.ilga-europe.org
18. ↑  Lewitschnik, Liv (2019-08-02). "Activists say Sweden falling behind on transgender rights". *Sveriges Radio* (באנגלית). נבדק ב-2022-01-23.
19. ↑  *RFSL och RFSU möter socialminister Lena Hallengren*, נבדק ב-2022-01-23
20. ↑  "Sweden to offer compensation for transgender sterilizations". *Reuters* (באנגלית). 2017-03-27. נבדק ב-2022-01-23.
21. ↑  Historic Victory for Trans People - the Swedish Parliament Decides on Compensation for Forced Sterilizations, RFSL
22. ↑  Nyheter, S. V. T.; Renman, Fanny (2018-01-18). "En majoritet i riksdagen vill utreda frågan om ett tredje juridiskt kön". *SVT Nyheter* (בשוודית). נבדק ב-2022-01-23.
23. ↑  Wayback Machine, web.archive.org
24. ↑  HomO - Legislation, archive.ph, ‏2006-10-09
25. ↑  Rainbow Europe, rainbow-europe.org
26. ↑  Riksdagsförvaltningen, Ändrade mediegrundlagar (vilande grundlagsbeslut, m.m.) Konstitutionsutskottets Betänkande 2018/19:KU2 - Riksdagen, www.riksdagen.se (בשוודית)
27. ↑  Sweden adopts hate crime legislation protecting trans people, RFSL
28. ↑  Riksdagsförvaltningen, Amended fundamental laws relating to the media (KU2), www.riksdagen.se (באנגלית)
29. 1 2  Jonas Gardell: Moskéerna är den muslimska världens garderober, www.expressen.se (בשוודית)
30. ↑  Mazen Baroudi, Anna-Karin Hurtig, Isabel Goicolea, Miguel San Sebastian, Young migrants’ sexual rights in Sweden: a cross-sectional study, **BMC Public Health** 21, 2021-09-06, עמ' 1618 doi: 10.1186/s12889-021-11672-1
31. ↑  "Förbud att ge blod kan hävas". *Svenska Dagbladet* (בשוודית). 2008-08-20. ISSN 1101-2412. נבדק ב-2022-01-23.
32. ↑  Frågor och svar om blodgivning – förändrade regler från april 2010, web.archive.org, ‏2012-08-28
33. ↑  Jag har ny partner, kan jag ge blod?, geblod.nu, ‏2020-09-23 (ב־)
34. 1 2  In English - RFSL, web.archive.org, ‏2009-06-18
35. ↑  Historia, RFSL
36. ↑  Gay rights in Sweden, sweden.se, ‏2013-12-04 (באנגלית בריטית)
37. ↑  Which countries are the most welcoming to LGBTQ travelers?, Newsweek, ‏2019-03-06 (באנגלית)
38. ↑  "Thousands revel in Stockholm for Pride". *Sveriges Radio* (באנגלית). 2015-08-01. נבדק ב-2022-01-23.

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |

|  |  |
| --- | --- |
| בקרת זהויות עריכת הנתון בוויקינתונים | 
* SELIBR: 125734
* VIAF: 145824499
* WorldCat: lccn-no2010077818

 |